ԱՄՓՈՓԱԹԵՐԹ

«Հայաստանի Հանրապետության Էկոնոմիկայի նախարարության Զբոսաշրջության կոմիտեին գումար հատկացնելու, «Հայաստանի Հանրապետության 2019 թվականի պետական բյուջեի մասին» Հայաստանի Հանրապետության օրենքում փոփոխություն կատարելու և «Հայաստանի Հանրապետության կառավարության 2018 թվականի դեկտեմբերի 27-ի N 1515-Ն որոշման մեջ փոփոխություններ և լրացումներ կատարելու մասին» ՀՀ կառավարության որոշման նախագծի վերաբերյալ շահագրգիռ մարմինների առարկությունների և առաջարկությունների

|  |  |  |  |  |
| --- | --- | --- | --- | --- |
| հ/հ | Առարկության, առաջարկության հեղինակը¸  գրության ստացման ամսաթիվը, գրության համարը | Առարկության. առաջարկության բովանդակությունը | Եզրակացություն | Կատարված փոփոխությունները |
|  | 1 | 2 | 3 | 4 |
| 1. | ՀՀ ֆինանսների նախարարության  գրություն  (համապատասխան  15․07․2019թ․  N ԿԱ/112-2019  ֆինանսատնտեսական նախարարական կոմիտեի  արձանագրության) | 1.1 Նախագծով նախատեսվում է ՀՀ պետական բյուջեի եկամուտների ավելացման հաշվին իրականացնել զբոսաշրջության զարգացմանն ուղղված միջոցառումներ, մասնավորապես՝  **1.1.1 զբոսաշրջային ենթակառուցվածքների զարգացում** («Զբոսաշրջային վայրերի հարակից տարածքների բարեկարգում, զոնավորում» ենթածրագրին առաջարկվում է հատկացնել 5.0 մլն դրամ, որը կուղղվի մի շարք զբոսաշրջային վայրերի շրջակայքերի բարեկարգման նախագծային աշխատանքներին և «Զբոսաշրջային ճանապարհային կայանների ստեղծում», առաջարկվում է հատկացնել 10.0 մլն դրամ, որը կուղղվի ճանապարհային կայանի նախագծման աշխատանքին) և |  | Կատարվել են համապատասխան փոփոխություններ  Ներկայացվող փաթեթում կատարվել են փոփոխություններ և լրացումներ։ Ներկայացվում է տեղեկանք հիմնավորում, որտեղ տրվել են մի շարք պարզաբանումներ։  Մասնավորապես տեղեկացնում ենք, որ ՀՀ մարզերում զբոսաշրջային ենթակառուցվածքների զարգացմանն ուղղված առաջարկվում է երկու նախագծանախահաշվային աշխատանքների իրականացում․   * Հաճախ այցելվող զբոսաշրջային վայրերի շրջակա տարածքների բարեկարգման , * Ճանապարհային կայանների,   որոնք հետագայում հիմք են հանդիսանալու մի շարք պատմամշակութային հուշարջանների և հաճախ այցելվող վայրերի շրջակա տարածքների բարեկարգման աշխատանքների իրականացման, և ճանապարհային հանրային կայանների ցանցի ստեղծման համար, ***որպես նախագծային տիպային մոդելներ։***  Գնային առաջարկի ձևավորման համար հիմք են հանդիսացել նմանատիպ նախագծանախահաշվային աշխատանքների արժեքները։ |
|  |  | * + 1. **1,1,2, «Աջակցություն զբոսաշրջության միջոցառմանը»** (առաջարկվում է հատկացնել 90.0 մլն դրամ, որը կուղղվի ճանապարհային կայանի ստեղծմանը, սարքավորումների ձեռքբերմանը):   Վերոնշվածի կապակցությամբ հայտնում ենք, որ Նախագծով չեն ներկայացվել նշված միջոցառումների իրականացման անհրաժեշտության կամ նպատակահարմարության հիմնավորումները (այդ թվում տնտեսական առումով), ինչպես նաև չեն ներկայացվել հստակ արդյունքները և նշված միջոցառումների իրականացումից բխող արդյունքային ցուցանիշները *(միայն նշվել է, որ նախատեսվում է թիրախային շուկաներում մարքեթինգային 3 միջոցառումների իրականացում)*:  Ընդ որում չեն ներկայացվել վերոնշված գումարների հաշվարկ-հիմնավորումները: | Ընդունվել է | կատարվել են համապատասխան փոփոխություններ   * + 1. **Նախագծի հիմնավորման մասում ներկայացված «Աջակցություն զբոսաշրջության միջոցառմանը»** (առաջարկվում է հատկացնել 90.0 մլն դրամ, որը կուղղվի ճանապարհային կայանի ստեղծմանը, սարքավորումների ձեռքբերմանը):» տեխնիկական վրիպակ է, որը խմբագրվել է։   **«Աջակցություն զբոսաշրջության միջոցառման»** շրջանակներում իրականացվելու են **միայն** մարքեթինգային արշավներ ընտրված թիրախային շուկաներում՝ առնվազն երեք շուկաներում։  Ներկայացվել են սպասվող արդյունքները։  Լրամշակված նախագծով ներկայացվել են ծախսերի հաշվարկը։ |
|  |  | Պարզ չէ նաև, թե ճանապարհային ինչ կայան է նախատեսվում ստեղծել, ինչպիսի սարքավորումներ են նախատեսվում ձեռք բերել և արդյոք հետագա տարիների համար ՀՀ պետական բյուջեից տարեկան պահպանման ծախսերի անհրաժեշտություն առաջանալու է, թե ոչ: |  | Հետագայում ստեղծվող կայանները լինելու են մի քանի գործառույթ իրականացնող կառույցներ, որոնց մի մասը կատարելու է զբոսաշրջային տեղեկատվական կենտրոնի գործառույթը, որի համար տարեկան զբոսաշրջության զարգացման ծրագրով նախատեսվում է պետական աջակցություն։ Մնացած մասերը տրամադրելու են հանրային ծառայություններ՝ սանհանգույց, սրճարան, տեղեկան արտադրանքի տաղավարներ։ |
|  |  | * + 1. Բացի այդ եկամուտների և ծախսերի ավելացման սկզբունքի փոխարեն Նախագիծն անհրաժեշտ է ներկայացնել ՀՀ կառավարության 27.12.2018թ. N 1515-Ն որոշման 4-րդ կետի 9-րդ ենթակետի «բ» պարբերության պահանջներին համապատասխան | Չի ընդունվել է | ՀՀ էկոնոմիկայի նախարարության զբոսաշրջության կոմիտեն այլ ծրագրերի գծով չունի վերաբաշխոմ կատարելու տնտեսած գումար ։ |
|  |  | 1.2 Այնուամենայնիվ Նախագիծն ընդունելի համարելու դեպքում հայտնում ենք, որ․  1,2.1 Գնումների մասին ՀՀ օրենքի 15-րդ հոդվածի 8-րդ կետի համաձայն` գնումներ կատարելու համար ֆինանսական միջոցներ նախատեսվում են բյուջետային ծախսերի տնտեսագիտական դասակարգման ապրանքների, աշխատանքների և ծառայությունների ձեռքբերման համար սահմանված համապատասխան հոդվածներով: Արգելվում է ֆինանսական միջոցներ նախատեսել բյուջետային ծախսերի տնտեսագիտական դասակարգման այլ հոդվածներով, եթե այդ միջոցների հաշվին պետք է կատարվեն գնումներ: |  | Տեղեկացնում ենք, որ 15 մլն․դրամ ֆինանսական հատկացումը իրականացվելու է «Գնումների մասին» ՀՀ օրենքի դրույթներին համապատասխան, իսկ 90 մլն․ դրամ հատկացումը դրամաշնորհի ձևով։ |
|  |  | Ելնելով վերոգրյալից և նկատի ունենալով, որ նախագծով դրամաշնորհի ձևով հատկացվող միջոցների հաշվին նախատեսվում է աշխատանքների և ապրանքների ձեռքբերում, ուստի առաջարկում ենք քննարկել դրանց մասով հատկացումները բյուջետային ծախսերի տնտեսագիտական դասակարգման գնումների համապատասխան հոդվածներով նախատեսելու հնարավորության հարցը: |
|  |  | Միաժամանակ հայտնում ենք, որ նախագծին կից հավելված 9-ով ներկայացված գնումների պլանը թերի է լրացված. լրացված չեն գնման առարկայի ԳՄԱ կոդը, գնման ձևը, չափի միավորը և այլն, իսկ Գնման առարկայի անվանումը սյունակում անհրաժեշտ է նշել գնումների միասնական անվանացանկում ներառված համապատասխան ԳՄԱ կոդի անվանումը: | Ընդունվել է | կատարվել են համապատասխան փոփոխություններ |
|  |  | 1,2.2 Առաջարկում ենք Նախագծի վերնագրում «վերաբաշխում» բառի փոխարեն նշել «փոփոխություն» բառը: Միաժամանակ անհրաժեշտ է փոփոխություն կատարել «Հայաստանի Հանրապետության 2019 թվականի պետական բյուջեի մասին» Հայաստանի Հանրապետության օրենքի N 1 հավելվածում: | Ընդունվել է | կատարվել են համապատասխան փոփոխություններ |
|  |  | 1,2.3 Նախագծի «1190» ծրագրի «31002» միջոցառման «այդ թվում՝ ըստ կատարողների» տողից հետո անհրաժեշտ է լրացնել «ՀՀ էկոնոմիկայի նախարարության զբոսաշրջության կոմիտե», «այդ թվում, բյուջետային ծախսերի տնտեսագիտական դասակարգման հոդվածներ», «Ոչ ֆինանսական ակտիվների գծով ծախսեր» և «Հիմնական միջոցներ» տողերը և հանել 2 անգամ նշված «Նախագծահետազոտական ծախսեր» տողերից մեկը ։ | Ընդունվել է | կատարվել են համապատասխան փոփոխություններ |
|  |  | Միաժամանակ Նախագծի NN 4, 7 և 8 հավելվածներում «1190» ծրագրի «31002» միջոցառման տեսակն անհրաժեշտ է նշել «Պետական մարմինների կողմից օգտագործվող ոչ ֆինանսական ակտիվների հետ գործառնություններ», իսկ Նախագծի N 5 հավելվածում անհրաժեշտ է արտացոլել օբյեկտների բացվածքը: | Ընդունվել է | կատարվել են համապատասխան փոփոխություններ |

ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ

ԷԿՈՆՈՄԻԿԱՅԻ ՆԱԽԱՐԱՐ ՏԻԳՐԱՆ ԽԱՉԱՏՐՅԱՆ